Veľká cena Rakúska 2022

Veľká cena Rakúska 2022 (nem. Formula 1 Rolex Großer Preis von Österreich 2022) sa uskutočnila 10. júla 2022 na pretekárskom okruhu Red Bull Ring v Spielbergu, v Štajersku. Boli to jedenáste preteky sezóny 2022 Majstrovstiev sveta Formule 1. V rámci tejto Veľkej ceny sa uskutočnil aj druhý z troch tzv. šprintov v sezóne. Šprintové preteky sa uskutočnili pred nedeľňajšou Veľkou cenou a mali dĺžku približne 100 km. Šprint určil poradie na štartovom rošte Veľkej ceny. Prvým ôsmim jazdcom boli udelené body v zostupnom poradí od 8 bodov pre víťaza až po jeden bod pre jazdca na ôsmom mieste.

Pred Veľkou cenou viedol Max Verstappen z tímu Red Bull v priebežnom poradí jazdcov pred tímovým kolegom Sergiom Pérezom a pilotom Ferrari Charlesom Leclercom.

Priebeh kvalifikácie a šprintu 
Max Verstappen vyhral kvalifikáciu, ktorá určila poradie na štarte šprintu, pred Charlesom Leclercom a Carlosom Sainzom. Sergio Pérez skončil štvrtý, ale spätne mu bol odobratý čas kola, ktorým sa dostal do záverečného kvalifikačného segmentu,
za prekročenie limitov trate všetkými štyrmi kolesami v ôsmej zákrute. Preto musel do šprintových pretekov štartovať z 13. miesta. V Q3 musela byť kvalifikácia dvakrát prerušená kvôli nehodám obidvoch jazdcov Mercedesu Lewisa Hamiltona a Georgea Russella.

V šprinte sa na prvom mieste opäť umiestnil Verstappen. Na druhom mieste skončil Charles Leclerc a na treťom Carlos Sainz. Najviac si polepšil Sergio Pérez, ktorý sa posunul o osem miest na piatu priečku.

Priebeh pretekov 
Charles Leclerc dokázal na Veľkej cene Rakúska po siedmich pretekoch bez víťazstva opäť zvíťaziť. V priebehu pretekov musel na trati trikrát predbehnúť Maxa Verstappena, ktorého dokázal udržať za sebou aj napriek technickým problémom v závere pretekov, čo znamenalo, že holandský jazdec skončil druhý. Stupne víťazov doplnil Lewis Hamilton, ktorý po dvoch tretích miestach na Veľkej cene Kanady a Veľkej ceny Veľkej Británie získal v Štajersku svoje tretie pódiové umiestnenie za sebou. 

Carlos Sainz, ktorý mal dlho našliapnuté na pódium, musel predčasne odstaviť svoje auto, pretože mu začal horieť motor. Pre Sergia Péreza sa preteky pre ďalšieho uchádzača o umiestnenie v prvej trojke skončili predčasne po tom, ako sa jeho monopost poškodil pri kontakte s Georgeom Russellom v prvom kole pretekov, keď sa ho snažil predbehnúť na vonkajšej strane štvrtej zákruty. Russell podľa názoru stewardov spôsobil tento incident a dostal za to 5-sekundovú penalizáciu. 

Mick Schumacher získal v týchto pretekoch svoj druhý bodový výsledok za sebou po tom, čo prvýkrát bodoval na Veľkej cene Veľkej Británie. Fernando Alonso, ktorý deň pred Veľkou cenou nemohol štartovať v šprinte kvôli technickým problémom, a preto musel do samotnej Veľkej ceny štartovať z posledného miesta, skončil desiaty.

Výsledky

Kvalifikácia 

Poznámky:
  – Sergio Pérez pôvodne postúpil do Q3 a kvalifikoval sa na štvrtom mieste, ale jeho najrýchlejšie kolo v Q2 a všetky časy v Q3 boli vymazané pre prekročenie limitov trate počas Q2.

Šprint 

Poznámky:
  – Šprint bol naplánovaný na 24 kôl, potom bol skrátený o jedno kolo z dôvodu prerušenia štartu kvôli technickým problémom Zhoua.
  – Valtteri Bottas musel štartovať zo zadnej časti štartového roštu kvôli prekročeniu kvóty prvkov pohonnej jednotky, za čo dostal desaťmiestny trest na štartovom rošte. Trest nemal žiadny vplyv, pretože už mal štartovať zo zadnej časti štartového roštu. Neskôr musel štartovať do pretekov z boxovej uličky kvôli zmenám na nastavení vozidla počas režimu Parc Fermé.
  – Guanyu Zhou sa kvalifikoval na 18. mieste, ale kvôli technickým problémom štartoval do šprintu z boxovej uličky. Jeho miesto na štartovom rošte zostalo neobsadené.
  – Alexander Albon skončil na 13. mieste, ale dostal päťsekundovú penalizáciu za vytlačenie Lando Norrisa z trate.
  – Sebastian Vettel bol klasifikovaný, pretože absolvoval viac ako 90 % Šprintu.
  – Fernando Alonso neodštartoval do šprintu kvôli problémom s elektronikou. Jeho miesto na štartovom rošte zostalo neobsadené. Do pretekov musel štartovať zo zadnej časti štartového roštu, pretože prekročil kvótu prvkov pohonnej jednotky. Trest nemal žiadny vplyv, pretože už mal štartovať zo zadnej časti štartového roštu.

Preteky 

Poznámky:
  – Vrátane dodatočného bodu za najrýchlejšie kolo pretekov
  – Pierre Gasly dostal päťsekundovú penalizáciu za spôsobenie kolízie so Sebastianom Vettelom. Trest nemal vplyv na jeho konečné umiestnenie.
  – Sebastian Vettel skončil 16., ale dostal päťsekundovú penalizáciu za prekročenie traťových limitov.

Priebežné poradie šampionátu 
Poradie o Pohár jazdca (Top 5)

Poradie o Pohár konštruktérov (Top 5)

Referencie 

Formula 1 v roku 2022
Veľká cena Rakúska
2022 v Rakúsku